เรื่องร้องเรียน: กวดขัน ผู้ค้าแผงลอย หน้าอาคาร เพิร์ล แบงก์ค็อก เยื้องปากซอยราชครู ทางเข้าสำนักงานเขตพญาไท ช่วงเวลา 10.00 – 14.00 น. ของทุกวัน มีผู้ค้ามาขายเป็นประจำ ทั้งที่ได้เป็นจุดผ่อนผัน กีดขวางทางเดิน ทั้งคคนปกติและคนพิการ สกปรก น้ำนอง ขยะ ไร้ระเบียบ ทั้งที่เคยแจ้งไปหลายครั้ง แจ้งครั้งหนึ่งเทศกิจก็มาครั้งหนึ่ง วันต่อมาก็กลับมาขายเหมือนเดิม ไม่มีการจัดการอย่างเด็ดขาด ต้องคอยแจ้งครั้งต่อครั้งในเรื่องเดิมๆแบบนี้คือไม่ไหว เทศกิจเขตพญาไททำงานแบบนี้ไร้ประสิทธิภาพ
การดำเนินการของเจ้าหน้าที่: ฝ่ายเทศกิจ ได้จัดเจ้าหน้าที่เทศกิจ ตรวจสอบ กวดขัน กรณีการตั้งวางจำหน่ายสินค้าบนทางเท้าซึ่งก่อให้เกิดความไม่เป็นระเบียบเรียบร้อย และเกะกะกีดขวางทางสัญจรของประชาชน ขณะตรวจสอบไม่พบผู้ฝ่าฝืนตั้งวางจำหน่ายสินค้า โดยจะตรวจสอบกวดขันอย่างต่อเนื่อง หากพบการฝ่าฝืนกระทำผิดตาม พรบ.รักษาความสะอาดฯ ม.20(1) จะดำเนินการเปรียบเทียบปรับต่อไปค่ะ
ความเห็นของผู้แจ้ง: เรื่องแรก แจ้งเรื่องแผงลอยตรง BTS ทางขึ้นลง BTS สะพานควาย หน้าวัดไผ่ตัน เวลาที่แผงลอยมาคือช่วงเย็นถึงกลางคืน แต่เทศกิจมาตรวจตอนกลางวัน แต่แจ้งว่าไม่พบการกระทำผิด ทุเรศ  เรื่องสอง แผงลอยหน้าตึกเพิร์ล แบงก์ค็อก แจ้งครั้งหนึ่งก็มาครั้งหนึ่ง วันต่อมาแผงลอยก็กลับมาขายเหมือนเดิม ไม่มีการติดตามระยะยาว ทำแบบแก้ผ้าเอาหน้ารอดไปวันๆ
พื้นที่: แขวงสามเสนใน เขตพญาไท กรุงเทพมหานคร